Imtella' Awwissu 9, 2020 - Aġġornata 9 Ta' Awwissu, 2020 12:58pm Mara mill-Eritrea li għandha 20 sena u raġel Sudaniż li għandu 30 sena li flimkien għandhom tarbija ta' xahar ammettew li flimkien provaw joħorġu minn Malta bil-katamaran b'passaporti foloz Norveġiżi. Il-mara qalet fil-Qorti li hija ħalliet f'idejn ir-raġel biex jakkwista l-passaporti għalekk ma kinitx taf li huma foloz filwaqt li r-raġel qal li sar jaf li l-passaporti huma foloz meta preżentahom biex jitla' fuq il-katamaran. Il-Qorti kkundannat lill-imputat 6 xhur ħabs filwaqt li l-imputata ngħatat sitt xhur ħabs sospiżi għal sena minħabba li trid tieħu ħsieb it-tarbija għax ma hemm ħadd aktar min jieħu ħsiebha.